หนูมีอะไรกับแฟนหลายเดือนแล้วประมาณ5-6เดือน ตอนมีเพศสัมพันธ์ใส่ถุงยาง แตกนอก หลังมีเพศสัมพันธ์ประจำเดือนมาปกติ ตอนนี้ประจำเดือนยังไม่มา มาล่าสุดก็มาปกติมีโอกาสท้องไหมคะ (ประจำเดือนหนูที่มาทุกครั้งมาเยอะ2-3วัน ใกล้หมดก็จะเป็นก้อนนิ่มๆสีแดงเข้ม เป็นอย่างนี้ตั้งแต่เป็นครั้งแรกและถึงทุกวันนี้)
สวัสดีค่ะ การมีเพศสัมพันธ์ โดยใส่ถุงยางอนามัย ร่วมกับการหลั่งนอกนั้น โอกาสในการตั้งครรภ์ถือว่ามีน้อยอยู่ และหากหลังจากที่มีเพศสัมพันธ์ ได้มีประจำเดือนมาแล้ว โดยมีลักษณะเป็นปกติเหมือนที่เคยมา ก็แสดงว่า ไม่ได้มีการตั้งครรภ์เกิดขึ้นค่ะ และหากหลังจากที่มีประจำเดือนมาแล้ว ไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นค่ะ ดังนั้น ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นและหากก่อนหน้านั้น ประจำเดือนมาบ้างไม่มาบ้าง ก็แสดงว่า การทำงานผลิตฮอร์โมนของรังไข่ผิดปกติ โดยอาจเกิดจากรังไข่เอง หรือมีโรคอื่นๆ เช่น มีภาวะไทรอยด์ฮอร์โมนผิดปกติ เป็นต้น ดังนั้น หากหลังจากนี้ ประจำเดือนไม่มาภายใน 3 เดือน หรือนานๆ จะมาสักครั้ง คือมีระยะห่างระหว่างรอบเดือนที่มากกว่า 45 วัน ก็ควรไปพบแพทย์เพื่อตรวจหาสาเหตุค่ะ